CELEX: 62008TN0283R(01)
Language: fi
Date: 2008-12-06 00:00:00
Title: Oikaistaan virallisessa lehdessä julkaistu tiedonanto asiassa T-283/08 P ( EUVL C 272, 25.10.2008, s. 28 )

6.12.2008   
            
            
               FI
            
            
               Euroopan unionin virallinen lehti
            
            
               C 313/61
            
         Oikaistaan virallisessa lehdessä julkaistu tiedonanto asiassa T-283/08 P
   
      (
            Euroopan unionin virallinen lehti C 272, 25.10.2008, s. 28
         )
   
   (2008/C 313/113)
   Virallisessa lehdessä asiassa T-283/08 P, Pavlos Longinidis v. Cedefop julkaistu tiedonanto kuuluu seuraavasti:
   
      
         Valitus, jonka P. Longinidis on tehnyt 16.7.2008 virkamiestuomioistuimen asiassa F-74/06, Pavlos Longinidis v. Cedefop, 24.4.2008 antamasta tuomiosta
         (Asia T-283/08 P)
         (2008/C 272/54)
         Oikeudenkäyntikieli: kreikka
         Asianosaiset
         
            Valittaja: Pavlos Longinidis (edustajat: asianajajat P. Giatagantsidis ja S. Stavropoulou)
         
            Muu osapuoli: Cedefop
         Vaatimukset
         
                     —
                  
                  
                     Euroopan yhteisöjen virkamiestuomioistuimen asiassa F-74/06, Pavlos Longinidis vastaan Cedefop, 24.4.2008 antama tuomio on kumottava;
                  
               
                     —
                  
                  
                     Cedefopin johtajan 30.11.2005 tekemä päätös, jolla päätettiin valittajan 4.3.2003 tehty toistaiseksi voimassa oleva työsopimus, ja kaikki muut tähän päätökseen liittyvät hallintoelimen toimet on kumottava;
                  
               
                     —
                  
                  
                     Cedefopin johtajan 11.11.2005 tekemä päätös, jolla muutettiin Cedefobin valituslautakunnan kokoonpanoa, ja kaikki muut tähän päätökseen liittyvät hallintoelimen toimet on kumottava;
                  
               
                     —
                  
                  
                     Cedefopin valituslautakunnan 24.5.2006 tekemä päätös, jolla hylättiin valittajan 28.2.2006 tekemä hallinnollinen valitus, ja kaikki tähän päätökseen liittyvät hallintoelimen toimet on kumottava;
                  
               
                     —
                  
                  
                     Valittajan 19.6.2006 nostama kanne on otettava tutkittavaksi ja
                  
               
                     —
                  
                  
                     Cedefop on velvoitettava korvaamaan sekä asiaa ensimmäisessä vaiheessa käsiteltäessä että muutoksenhaussa syntyneet oikeudenkäyntikulut.
                  
               Oikeudelliset perusteet ja pääasialliset perustelut
         Kanteellaan valittaja vaatii muun muassa, että kumotaan Cedefopin johtajan päätös toistaiseksi voimassa olevan työsopimuksen päättämisestä. Kanne hylättiin virkamiestuomioistuimen 24.4.2008 antamalla tuomiolla.
         Valittaja katsoo, että valituksenalaista tuomiota tehtäessä rikottiin asian selvittämistä koskevia sääntöjä, sillä tuomio annettiin sellaisten seikkojen perusteella, joita ei ole näytetty toteen. Valittaja toteaa erityisesti, että tutkiessaan valittajan väitettä, jonka mukaan irtisanomisperusteet ilmoitettiin suullisesti valittajalle 23.11.2005 järjestetyssä tapaamisessa, virkamiestuomioistuimen syyllistyi oikeudelliseen virheeseen, koska se muutti näytön kohdetta.
         Lisäksi valittaja väittää, että valituksenalaista tuomiota ei ole perusteltu riittävästi. Valittaja toteaa erityisesti, että virkamiestuomioistuin ei ole perustellut riittävästi kantaansa, joka koskee sitä, että Cedefop olisi antanut valittajalle asianmukaisesti ja riittävästi tietoja valittajan irtisanomisen syistä, ja että se ei ole tutkinut kaikkia niitä seikkoja, joiden se katsoi johtavan valittajan irtisanomiseen.
         Lisäksi valittaja esittää, että virkamiestuomioistuin on tulkinnut ja soveltanut väärin yhteisön oikeutta seuraavien seikkojen osalta: valittaja katsoo ensinnäkin, että esillä olevan asian erityisten olosuhteiden valossa perusteluvelvollisuutta noudattaminen varmistetaan vain, jos valittajan irtisanomisperusteet ilmoitetaan kirjallisesti; toiseksi, että valittajan irtisanominen yksittäisen tapauksen johdosta merkitsee selvää arviointivirhettä; kolmanneksi, että valittajan puolustautumisoikeuksia loukattiin, koska valittajaa kuultiin vasta sen jälkeen, kun päätös hänen irtisanomisestaan oli tehty, ja että asiassa ei tehty mitään tutkimuksia eikä ryhdytty mihinkään kurinpitomenettelyyn ja että valittajalle ei ilmoitettu asian ratkaisevia tietoja eikä häntä pyydetty ottamaan kantaa syytöksiin, joita häntä vastaan oli esitetty.
         Lopuksi valittaja katsoo, että Cedefopin valituslautakunta ei ole tutkinut objektiivisesti ja puolueettomasti valittajan irtisanomisestaan 28.2.2006 tekemää hallinnollista valitusta.